Keskustelu:Statuomania

message: Entä patsaspuistot? --Hartz (keskustelu) 2. lokakuuta 2014 kello 21.22 (EEST)
replies: text: Hyvä kysymys! Statuomania suuntautui kai pääosin julkisen vallan ja julkisen sektorin hankintoihin. Esimerkiksi Suomessa piti 1800-luvun lopulla anoa lupa Senaatilta jokaisen julkisen veistoksen pystyttämiseksi. Kansallisvaltion merkit asetettiin tavallisesti hyvin näkyville paikoille kaupungeissa, ne samalla myös "virallistivat" tai "nationalisoivat" julkiset tilat. Vastaavasti sosialistisen realismin tutkijat puhuvat julkisen tilan "sosialistisoinnista", joka tarkoitti yksinkertaisesti sitä, että kun Leninin patsas asennettin torille, paikasta tuli osa sosialistista virallisuutta. Veistospuistot viittaavat ehkä enemmänkin yksityispuistoihin, jotka olivat yleisiä ennen 1800-lukua. Paikkoina veistospuistot viittaavat epävirallisuuteen, joten aiheetkin kaiken järjen mukaan olisivat niissä jotain muuta kuin statuomanian aiheista, ainakin jossain määrin. Oman käsitykseni mukaan kuvanveistossa kehittyi jo 1800-luvulla statuomanian raivotessa, samanaikaisesti paljon veistoksia, joiden ideana oli epävirallisuus, epäsankarillisuus, antimonumentalismi.--Kulttuurinavigaattori (keskustelu) 2. lokakuuta 2014 kello 22.20 (EEST)
replies: text: :Varhainen esimerkki antimonumentaalisesta tai antisankarillisesta veistoksesta: Walter Runebergin Danaidit, 1893. Aiheiden epävirallisuus, siis statuomanian "vastakuvat" ovat jatkuneet tietysti yhä vahvempana nykyaikana.--Kulttuurinavigaattori (keskustelu) 3. lokakuuta 2014 kello 00.11 (EEST)

message: Onko vakiintunut käsite? Onko artikkelin sisältö vain jonkin tällaisen käsitteen alle koottua löyhää Suomen patsaiden historiaa? Miksi muista kieliversioista ei löydy vastaavaa, erityisesti kun sana taitaa olla englannin kieltä? --Hartz (keskustelu) 29. heinäkuuta 2015 kello 15.42 (EEST)
replies: text: Muistelen, että joku lisäsi monumentomania -sanan määritelmään ilman viitettä. En tunne moista sanaa. Itse satuomania on kyllä tunnettu ja kirjallisuudessa ja tietosanakirjoissa määritelty nationalismiin liittyvä käsite, kuten artikkelin viitteistä käy ilmi. Aiheesta voisi tosiaan tehdä hyvän artikkelin muillakin kielillä. Sanan alkuperää voisi ehkä selvittää tarkemmin, sana statuō on latinaa ja tarkoittaa perustamista.--Kulttuurinavigaattori (keskustelu) 29. heinäkuuta 2015 kello 21.22 (EEST)
Artikkelin ensimmäinen lähde:"Länsimaisiin kansallisiin projekteihin 1800-luvun jälkipuolella liittynyttä aktiivista monumenttikulttuuria on viime vuosikymmenten tutkimuskirjallisuudessa kutsuttu muun muassa statuomaniaksi ja monumentomaniaksi."
Toisaalta: https://www.google.fi/search?tbm=bks&hl=fi&q=statuomania
On tuo termi käytössä, tosin ei kovin tunnettu koska tietojätti (gummerus 1993), dictionary.com tai merriam-webster ei tunne sitä. Säilyttäisin artikkelin. --Seegge (keskustele) 30. heinäkuuta 2015 kello 16.19 (EEST)

text: Mikähän kyseenalaistus tämä taas on? Merkittävyyteen ei vaikuta se, mitä muissa kieliversioissa on tai ei ole. Miksi ei ole, no mistäs helkkarista me sen tiedämme ja mitä se tämän artikkelin merkittävyyteen kuuluu? Säilyttäisin artikkelin ja ulkopuolisia lähteitakin näköjään on.--Htm (keskustelu) 1. elokuuta 2015 kello 23.39 (EEST)
thread_title:  Merkittävyys